text: Politiet sendte betjent med på skiferie
  24 februar 2015 kl. 08.05
  Sydøstjyllands Politi havde en mand stationeret i alperne for at passe på de unge, mens de var på skiferie.
  Det var de franske myndigheder, der havde bedt dansk politi om at udstationere en betjent i Val Thorens i Sydfrankrig, mens de unge holdt vinterferie på ski. Og det blev en mand fra Sydøstjyllands Politi, der tog med på skiferie.
  Ifølge Sydøstjyllands Politi tog de unge godt mod betjenten, som både hjalp de unge, hvis de fik problemer, og holdt øje med dem.
  